**ТЕХНИЧЕСКИ ИЗИСКВАНИЯ**

**За изпълнение на обявена от ЕВН България Топлофикация" ЕАД поръчка №435-ТР-22-CY-У с предмет: Изкупуване и отвеждане на опасни отпадъци-отработени масла, генерирани от обекти на "ЕВН България Топлофикация" ЕАД, гр. Пловдив.**

1. **Основание за изпълнение на дейността и приложими нормативни изисквания**

Дейностите по изкупуване и отвеждане на производствени и опасни отпадъци, генерирани от обекти на "ЕВН България Топлофикация" ЕАД, гр. Пловдив се възлагат на основание на нормативните изисквания по опазване на околната среда.

При изпълнение на дейността следва да се спазват приложимите разпоредби на следните нормативни актове:

* ЗАКОН за опазване на околната среда
* ЗАКОН за управление на отпадъците
* НАРЕДБА № 2 от 23.07.2014 г. за класификация на отпадъците
* НАРЕДБА № 40 от 14.01.2004 г. за условията и реда за извършване на автомобилен превоз на опасни товари
* Наредба за отработените масла и отпадъчните нефтопродукти
* ЗАКОН за здравословни и безопасни условия на труд
* НАРЕДБА № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работното място
* НАРЕДБА № 12 от 30.12.2005 г. за осигуряване на здравословни и безопасни условия на труд при извършване на товарно-разтоварни работи

1. **Обхват и описание на задачата**

„ЕВН България Топлофикация” ЕАД е предприятие с основен предмет на дейност – производство на топлинна и електрическа енергия и разпределение на топлинна енергия за потребителите на гр. Пловдив. Дружеството е собственик и оператор на две инсталации – ТЕЦ „Пловдив – Север“ и ОЦ „Пловдив – Юг“, разположени съответно в северната и южната индустриална зона на гр. Пловдив. За двете инсталации има издадени Комплексни разрешителни по реда на ЗООС.

Във връзка с дейността на „ЕВН България Топлофикация” ЕАД и в съответствие с българското законодателство в областта на опазването на околната среда и управлението на отпадъците, задачата на настоящата поръчка е възлагането на дейностите по предаване за последващо третиране (оползотворяване или обезвреждане) на опасни и производствени отпадъци, генерирани от обекти на "ЕВН България Топлофикация" ЕАД, гр. Пловдив.

Настоящата поръчка включва предаване за третиране на видове отпадъци представени в долната Таблица № 1, генерирани на площадките на „ЕВН България Топлофикация” ЕАД.

**Таблица № 1 – Класификация на отпадъци съгласно Наредба № 2 от 23.07.2014 г. за класификация на отпадъците, образувани от дейността на „ЕВН България Топлофикация“ ЕАД, за които Купувачът трябва да притежава разрешително.**

|  |  |  |  |
| --- | --- | --- | --- |
| **№** | **Код на отпадъка** | **Наименование на отпадъците съгласно Наредба № 2 от 23.07.2014 г. за класификация на отпадъците** | **Описание на отпадъка** |
|
| 1 | **13 02 05\*** | Нехлорирани моторни, смазочни и масла за зъбни предавки на минерална основа | Отработено турбинно масло, което се образува при ремонт на съоръжения |
| 2 | **13 02 08\*** | Други моторни, смазочни масла и масла за зъбни предавки | Други смазочни масла |
| 3 | **13 03 07\*** | Нехлорирани изолационни и топлопредаващи масла на минерална основа | Отработени трансформаторни масла на минерална основа |

1. **Технически изисквания към изпълнението на поръчката**
   1. Купувачът е длъжен, в рамките на 2 работни дни след направена от отговорното лице за управление на отпадъците в „ЕВН България Топлофикация“ ЕАД, заявка по образец Приложение №1), да я върне по имейл, с попълнена информация за:

* дата на отвеждане на отпадъците, която да бъде в рамките на 10 календарни дни от датата на получаване на заявката. При необходимост датата на отвеждане се договаря допълнително между Купувача и Продавача;
* регистрационен номер на превозното средство, което ще транспортира отпадъците;
* трите имена и длъжност на отговорното лице, което ще приеме отпадъците;
* телефон за контакти.
  1. Купувачът е длъжен съгласно договорената в заявката дата да приеме, натовари, претегли и извози за своя сметка отпадъците от съответната площадка:
* **ТЕЦ "Пловдив Север"** - гр. Пловдив, бул. "Васил Левски" № 236
* **ОЦ "Пловдив Юг"** - гр. Пловдив, ул. "Кукленско шосе"
  1. При всяко предаване на отпадъци се съставя **Приемо-предавателен протокол** (ППП) по образец Приложение № 2 в два екземпляра – един за Продавача и един за Купувача. От страна на Купувача, Протоколът се подписва и подпечатва от лицето приело отпадъците. От страна на Продавача Протоколът се подписва от отговорното лице за управление на отпадъците в ЕВН България Топлофикация и от второ упълномощено лице.
  2. Отчитането на количеството на предадения отпадък ще се извършва на база приемо-предавателните протоколи и **кантарни бележки**. Претеглянето на отпадъка се извършва на кантар, в срок на действие на последната метрологична проверка. Кантарът трябва да бъде на територията на град Пловдив. **При сключване на договора, Купувачът е длъжен да представи на Продавача списък с кантарите, на които ще се претеглят отпадъците от двете площадки. За тези кантари Купувачът трябва да предостави на Продавача заверени копия на валидни сертификати (или друг доказателствен материал) за преминал метрологичен контрол.** Малки количества отпадъци могат да се измерват на кантарите, налични на площадките на Продавача. В тези случаи не се издават кантарни бележки и валиден документ е единствено приемо-предавателния протокол, притежаващ всички реквизити съгласно т. 3.3.
  3. При приемане на отпадъци класифицирани като опасни, съгласно НАРЕДБА № 2 от 23.07.2014 г. за класификация на отпадъците, Купувачът е длъжен да състави и придвижи от името на Продавача **Идентификационен документ** по образеца на Приложение № 8 от НАРЕДБА № 1 от 4.06.2014 г.). за реда и образците, по които се предоставя информация за дейностите по отпадъците, както и реда за водене на публични регистри, ( изм. и доп. бр. 53 от 8.07.2022 г.). Поредният номер на идентификационният документ се предоставя от Продавача, по имейл от екип „Околна среда“.
  4. Купувачът се задължава да изпраща за всяко тримесечие на посочен имейл на Продавача подробна справка за приетите количества отпадъци от специализираните отдели на „ЕВН България Топлофикация“ ЕАД съгласно формата в Таблица № 2.

**Таблица № 2 – Справка за приетите количества отпадъци за тримесечие**

* 1. При предаване на опасни отпадъци Продавачът предоставя на Купувача „**Писмени инструкции за действие при аварии**“ за всеки отделен код опасен отпадък, в съответствие с регламента на НАРЕДБА за изискванията за третиране и транспортиране на производствени и на опасни отпадъци.
  2. Транспортирането на опасни отпадъци извън площадките на Дружеството следва да се извърши съгласно разпоредбите на законодателството по управление на отпадъците. Товарът трябва да бъде опакован в съответствие с разпоредбите на НАРЕДБА № 40 от 14.01.2004 г. за условията и реда за извършване на автомобилен превоз на опасни товари (изм. и доп. бр. 103 от 10.12.2021 г.).
  3. При приемане на отпадъците за транспортиране Купувачът е длъжен да ползва единствено транспортни средства одобрени за тази цел и включени в актуалният му Регистрационен документ по чл. 35, ал. 5 от ЗУО
  4. При изпълнение на дейностите предмет на настоящата поръчка Купувачът е длъжен да спазва приложимите нормативни изисквания по отношение на безопасните и здравословни условия на труд.
  5. В случай, че бъде отнето разрешителното на Купувача за дейностите по транспорт и събиране и оползотворяване и/или обезвреждане на посочените в Таблица 1 отпадъци по време на действие на договора, Купувачът е длъжен писмено да уведоми Продавача за това. Ако разрешителното на Купувача не бъде подновено, Продавачът незабавно преустановява предаването на отпадъци предмет на настоящата поръчка.
  6. Купувачът следва да изпълни поръчката с подходящи технически средства – инструменти, товаро-разтоварна, транспортна техника (автоцистерна и товарен автомобил), помощни съдове (IBC контейнери 1000 литра) и др. необходими за добро изпълнение на услугата.
  7. Продавачът няма изисквания към Купувача за предоставяне на съдове за временно съхранение на отпадъците

1. **Срокове за изпълнение на дейностите**
   1. Купувачът потвърждава по електронна поща заявките за отвеждане на отпадъци в рамките на 2 работни дни след изпращане от страна на Продавача.
   2. Срокът за приемане и извозване на отпадъците от Купувача е не по-късно от 10 календарни дни, считано от датата на изпращане на заявката за отвеждане от страна на Продавача.